Выглядае, што панядзелак быў цяжкім толькі для двух былых кіраўнікоў — Алега Бажэлкі ды Ўладзімера Мацкевіча, якім прыпісваюць спробу абнародваць падрабязнасьці расьсьледваньня справаў Зьмітра Завадзкага ды Віктара Ганчара. Такія сілавікі, як Віктар Шэйман ды міністар унутраных справаў Уладзімер Навумаў, засталіся пры ўладзе. Праўда, тэлепраграма “Панарама” яшчэ напярэдадні, спаслаўшыся на крыніцы ў прэзыдэнцкай адміністрацыі, абвесьціла, што ўсе звольненыя будуць працаўладкаваныя з улікам іхнага досьведу. Першым уладкаваўся спадар Шэйман.